Нам неабходна памятаць аб тым, што Касцёл не з’яўляецца выключна супольнасцю духоўнай свабоды ў межах Божага закону, але таксама і праўды, якая ставіць перад кожным веруючым чалавекам свае патрабаванні. У часы развітых медыя мы ўсё часцей жывём ідэяй эгацэнтрызму, што вядзе да маральнай дэфармацыі. Без прычыны штохвіліну ўкідваем ў сацыяльныя сеткі сэлфі, паказваем, як супер было, напрыклад, на вакацыях, і сочым, ці растуць у нас лайкі. Усё на адлегласці выцягнутай рукі — ні пра што не трэба клапаціцца. А часам трэба чамусьці вучыцца і гартаваць характар.